આ મહાકાય લાડુને બનાવવામાં ૨૪ કલાકનો સમય લાગ્યો હતો. આ લાડુને બનાવવા માટે ૧૨ કારીગરો, ૧૪ મદદનીશ રસોઈયા, તથા નવ હેલ્પરોની મદદ લેવામાં આવી હતી. ત્યારે ભારે જહેમતથી બનાવવામાં આવેલો આ લાડુ ગીનીશ બુક ઓફ વર્લ્ડ રેકોર્ડમાં સ્થાન પામી શકે તેમ છે. ભાદરવી પુનમના મેળાના ત્રીજા દિવસે જ સવારે સાતથી સાંજના પાંચ કલાક સુધી સંસ્કૃત પાઠશાળાના વિદ્વાન બ્રાહ્મણો દ્વારા શાસ્ત્રોકત વિધિથી એક વિશાળ પાત્રમાં આ વિરાટ લાડુની ફિલીંગ કામગીરી શરૃ કરવામાં આવી છે. આ લાડુને આવતીકાલે ૨૫ સપ્ટેમ્બરે મેળામાં આવેલા લાખો ભાવિકોને પ્રસાદ સ્વરૃપે વહેંચવામાં આવશે. તેમ બનાસકાંઠા જિલ્લા કલેકટર કમ અંબાજી દેવસ્થાન ટ્રસ્ટના ચેરમેન દિલીપ રાણાએ જણાવ્યું છે.